Gueti Fründe muemer pflege, die sind zimlich selte  drum tüend mir ihne ihri Selbschtlosigkeit vergelte  persönlich und vo Herze tüend mir eus jewils  bedanke  für jedes Mail, jede Prospekt und die wertvolle Gedanke  und will das nonig gnueg isch für das wo sie eus gebed  und mir ihne möchted zeige wie mir's gnüsse dass sie läbed  hämmer all die wunderbare liebenswerte Lüüt  zun're Party iiglade, und die Party die isch hüt!